2016. gada 9. februārī

Nr. 1.-5.2./23

**Zemkopības ministrijai**

Kopija:

Vides aizsardzības un reģionālās attīstības ministrijai

Dabas aizsardzības pārvaldei

*Par Ministru kabineta noteikumu projektu*

Atsaucoties uz e-pasta vēstuli par Ministru kabineta (MK) noteikumu projektu „Grozījumi Ministru kabineta 2015. gada 10. marta noteikumos Nr. 126 „Tiešo maksājumu piešķiršanas kārtība lauksaimniekiem””, kuru saņēmām š.g. 3. februāri, nosūtam Latvijas Dabas fonda (LDF) priekšlikumus saistībā ar minēto dokumentu.

1. Lūdzam papildināt 66. punktu ar apakšpunktu 66.5.:

“66.5. ilggadīgajos zālājos pieļaujami nenopļautas zāles laukumi līdz 10% no kopējās zālāja platības, atsevišķa nenopļauta laukuma lielums nepārsniedz 0,1 ha.”

Pamatojums: Lai veicinātu putnu un citu mugurkaulnieku izdzīvošanu, kā arī lai palielinātu bezmugurkaulnieku daudzveidību, vēlams visu veģetācijas sezonu atstāt nenopļautus zālāja laukumus, kur pēc zālāja nopļaušanas baroties un patverties putniem un bezmugurkaulniekiem.

1. 1.28. izteikt 67. punktu šādā redakcijā:

“67. Ilggadīgo stādījumu platība ir uzturēta kultūraugu audzēšanai piemērotā stāvoklī, ja rindstarpas, kuru platums pārsniedz vienu metru, tiek izpļautas vai mehāniski apstrādātas, nokaltuši ilggadīgā stādījuma koki tiek novākti līdz kārtējā gada 15. septembrim.”

Pamatojums: Tā kā ilggadīgajos stādījumos var būt ne tikai tajos stādīti augļu koki, bet arī dabīgi ieauguši vai stādīti citu sugu koki, kas visā tā dzīves ciklā var kalpot kā mājvieta daudziem dzīvajiem organismiem (t.sk. derīgajiem kukaiņiem), tad nav pieļaujama šo koku (t.sk. nokaltušu dižkoku) obligāta novākšana.

Ar cieņu,

Ģirts Strazdiņš

Latvijas Dabas fonda valde

A. Briedis, 26309648, andrejs.briedis@ldf.lv

**ŠIS DOKUMENTS PARAKSTĪTS AR DROŠU ELEKTRONISKO PARAKSTU**